b'\n_START_ARTICLE_\nReaktor, hlajen s superkriti\xc4\x8dno vodo\n_START_PARAGRAPH_\nReaktor, hlajen s superkriti\xc4\x8dno vodo (ang. SuperCritical Water Reactor - SCWR) je tip jedrskega reaktorja \xc4\x8detrte generacije, ki ga hladi superkriti\xc4\x8dna voda pri temperaturi nad 647,096 K in tlak nad 22,064 MPa (217,755 barov). Pri tem velja poudariti da se termin kriti\xc4\x8dnost nana\xc5\xa1a na vodo pri superkriti\xc4\x8dnih pogojih, ne pa\xc2\xa0\xc2\xbbkriti\xc4\x8dnost\xc2\xab\xc2\xa0reakcije._NEWLINE_SCWR so podobni lahkovodnim reaktorjem (LWR), vendar operirajo pri vi\xc5\xa1jih tlakih in temperaturah. Deloma so podobni vrelovodnim reaktorjem (BWR) ker imajo samo en hladilni cikel, deloma pa tla\xc4\x8dnovodnim reaktorjem (PWR), ker je voda pri zelo visokih tlakih in temperaturah. Zaradi vi\xc5\xa1jih parametrov pare imajo vi\xc5\xa1ji izkoristek, ki je okrog 45\xc2\xa0%, namesto 33\xc2\xa0% na sedanjih lahkovodnih._NEWLINE_Superkriti\xc4\x8dni bojlerji (uparjalniki) so \xc5\xbee preverjena tehnologija. SCWR ima manj sestavnih delov od obstoje\xc4\x8dih BWR in PWR._NEWLINE_Pri SCWRjih je superkriti\xc4\x8dna voda moderator in hladilno sredstvo. Nad kriti\xc4\x8dno to\xc4\x8dko imata para in teko\xc4\x8dina enako gostoto in sta nelo\xc4\x8dljiva ena od druge.'